Gromphas

se systematisk inndeling

Gromphas er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

 Utseende 
Middelsstore (opptil 20 millimeter), høyt hvelvede, blanke, korte og kraftige gjødselbiller. De er mørke med mer eller mindre metallisk glans. Hodet er bredt skovlformet, med en knøl i midten, men uten lange horn. Pronotum er mye bredere enn langt, gjerne med et fremspring i midten. Dekkvingene er korte og brede med lengdefurer. Beina er kraftige gravebein. Hos denne slekten er det relativt liten forskjell på kjønnene.

 Levevis 
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

 Utbredelse 
Gruppen er utbredt i Sør-Amerika øst for Andesfjellene.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Phanaeini MacLeay, 1819
 Slekten Gromphas Dejean, 1836
 Gromphas aeruginosa (Perty, 1830)
 Gromphas amazonica Bates, 1870
 Gromphas dichroa Blanchard, 1846
 Gromphas jardim Cupello & Vaz-de-Mello, 2015
 Gromphas lacordairii (Oken, 1834)
 Gromphas lemoinei Waterhouse, 1891

 Eksterne lenker 

 Bilder av Gromphas aeruginosa
 Bilder av Gromphas inermis

Kategori:Møkkskarabider
Kategori:Biller formelt beskrevet i 1836
Kategori:Dyr formelt beskrevet av Pierre François Marie Auguste Dejean